עזריאל דוב הלוי (פרי דעה)

הרב עזריאל דוב הלוי (מכונה גם: ר' אלתר קרסינר; סביב ה'תק"ף, 1820 - אחרי ה'תרל"ד, 1874) היה פוסק הלכה חסידי, אב בית הדין ורבה של קורסון-שבצ'נקיבסקי שבמרכז אוקראינה, במחצית השנייה של המאה התשע עשרה. התפרסם בשל ספרו פרי דעה על הלכות נדה ומקוואות.
 קורותיו 
נולד לאביו הרב מנחם מנדל. היה מתלמידי הרב משה צבי מסאווראן. הרב עזריאל קיבץ את דברי התורה ששמע מפי רבו, ולימים נדפסו כקובץ 'לקוטי שושנים'. לאחר פטירתו של רבו זה, התקרב לרבי יוחנן מרחמסטריווקה.קובץ זרע יעקב חלק יט, עמ' כג.  נשא את בתו של הרב יחיאל מיכל מרגליות, אב בית הדין מזיבוז'.קובץ כרם ביבנה, חלק ה סימן סא. לא יאוחר משנת תרכ"א, שימש כאב בית הדין ורבה של קורסון-שבצ'נקיבסקי. בשנה זו הדפיס את ספרו 'פרי דעה' על הלכות נדה ומקוואות. תוכן הספר הוא פירוש סדרתי ומקיף על דברי הש"ך והט"ז. בשנת תרל"א, הדפיס את ספרו 'שמן למאור' על הלכות גיטין. התכתב בהלכה עם רבני דורו, כדוגמת השואל ומשיב,ראו: שואל ומשיב מהדו"ת ח"ד סימן טו. רבי ישראל יעקב יעבץ,ראו למשל: תשובות מהרי"ש סימן ה.  הרב יוסף תומרקין.שו"ת מהרי"ת סימן א. 

בשנת תרל"ד, עוד היה בחיים כפי שנראה משער הספר 'לקוטי שושנים'. שנת פטירתו ומקום פטירתו לא ידועים.

 יצירתו התורנית 
 שאלות ותשובות - על אורח חיים ויורה דעה, בכתב יד.
 ביאור להלכות איסור והיתר - על הלכות טריפות, בשר בחלב ותערובות, בכתב יד.
 פרי דעה - על הלכות נדה ומקוואות (צרנוביץ', תרכ"א).
 שמן למאור - על הלכות גיטין (זיטאמיר, תרל"א).
 חידושי הלכות - מהם נדפסו בקובץ עץ חיים (באבוב).ראו: קובץ עץ חיים (באבוב) חלק טז עמ' עט.
 לקוטי שושנים - קובץ דברי תורה על פרשת השבוע ששמע מפי המגיד מסאווראן (למברג, תרל"ד).

 הערות שוליים 

קטגוריה:רבנים חסידים
קטגוריה:רבנים אוקראינים
קטגוריה:אבות בתי דין
קטגוריה:מחברי ספרי שו"ת